Holička (vrch vo Volovských vrchoch)

Holička () je vrch v pohorí Volovské vrchy, krajinnom celku Slovenského rudohoria. Leží nad obcou Hýľov, približne  západne od Košíc. Je najvyšším vrchom rovnomenného podcelku.

Poloha 
Nachádza sa v juhovýchodnej časti pohoria, v geomorfologickom podcelku Holička. Leží v Košickom kraji, v okrese Košice-okolie a zasahuje na katastrálne územie obcí Hýľov a Nováčany. Najbližšími sídlami sú severovýchodne situovaný Hýľov a Vyšný Klátov, východne leží Nižný Klátov a Bukovec, južne Šemša, Hodkovce a Nováčany, západne Rudník a severozápadne Zlatá Idka.

Opis 
Holička leží v hrebeni, ktorý vedie z Bieleho kameňa () juhovýchodným smerom cez Kobyliu horu () a od sedla Podkova tvoriacom rovnomenný podcelok. Severne sa nachádza Kobylinka (), Tisícovka () a Predné holisko (), východne Krížna hora (), Drobná () a Zámčisko (), južne Biely kameň () a západne Haľagoš (), Šugov () a Podkova (). Hrebeň patrí do povodia Bodvy, kde vodu zo severných a východných častí odvádza riečka Ida, z južných Slaný potok a zo západných Nováčanský a Kobylský potok, smerujúce do Idy Čečejovským potokom. Hrebeňom i vrcholom vedie značený turistický chodník.

Výhľady 
Vrchol pokrýva súvislý lesný porast, ktorý neumožňuje rozhľad. Z lokalít s riedkou vegetáciou je možné pozorovať okolité vrcholy pohoria, no tiež Slanské vrchy, Slovenský kras a blízke vrchy v maďarskom pohraničí.

Prístup 
 po  zelenej turistickej značke hrebeňom:
 od východu z Bukovca cez Sedlo pod Bielou skalou
 od západu z Poproča cez sedlo Podkova
 po  modrej turistickej značke cez Sedlo pod Bielou skalou:
 od východu z Bukovca
 od juhu zo Šemše
 po  žltej turistickej značke cez sedlo Podkova:
 od severozápadu zo Zlatej Idky
 od juhu z Nováčan

Referencie

Pozri aj 
 Volovské vrchy
 Holička (podcelok)
 Zoznam vrcholov vo Volovských vrchoch

Externé odkazy 
 Poloha na turistickej mape

Vrchy vo Volovských vrchoch
Vrchy pod 1000 metrov na Slovensku
Vrchy v okrese Košice-okolie
Hýľov
Nováčany